**Ministru kabineta noteikumu projekta “Grozījumi Ministru kabineta 2013.gada 22.janvāra noteikumos Nr.51 “Noteikumi par darbības programmas “Infrastruktūra un pakalpojumi” papildinājuma 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums |  Ministru kabineta noteikumu projekts “Grozījumi Ministru kabineta 2013.gada 22.janvāra noteikumos Nr.51 “Noteikumi par darbības programmas “Infrastruktūra un pakalpojumi” papildinājuma 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu”” (turpmāk– noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Spēkā esošo Ministru kabineta 2013.gada 22.janvāra noteikumos Nr.51 “Noteikumi par darbības programmas “Infrastruktūra un pakalpojumi” papildinājuma 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu” (turpmāk – MK noteikumi Nr.51) 63.punktā ir noteikts, ka projektu maksimālais īstenošanas ilgums ir līdz 2015.gada 31.augustam. 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtā (turpmāk – 3.1.1.1.aktivitātes 2.kārta) tiek īstenoti 11 projekti par kopējo publisko finansējumu 129 066 198 *euro* apmērā, ko veido ERAF līdzfinansējums 88 733 157 *euro* apmērā, valsts budžeta finansējums 13 779 556 *euro* apmērā un virssaistību finansējums 26 553 485 *euro* apmērā. Kopumā 3.1.1.1.aktivitātes 2.kārtas ietvaros atbilstoši Profesionālās izglītības iestāžu optimizācijas pamatnostādnēs 2010. – 2015.gadam noteiktajam paredzēts modernizēt infrastruktūru un mācību aprīkojumu 11 profesionālās izglītības iestādēs, tostarp desmit Izglītības un zinātnes ministrijas pārziņā un viena pašvaldības pārziņā esoša iestāde.  Valsts izglītības attīstības aģentūra kā Eiropas savienības struktūrfondu vadībā iesaistītā sadarbības iestāde (turpmāk – VIAA), nodrošinot projektu īstenošanas laikā noslēgto būvniecības un būvuzraudzības līgumu izpildes uzraudzību atbilstoši MK noteikumu Nr.51 8.18.apakšpunktā noteiktajam, ir konstatējusi, ka 3.1.1.1.aktivitātes 2.kārtas projektu īstenošanu ietekmē sākotnēji neparedzami apstākļi, kā rezultātā tiek apdraudēta projektu pabeigšana, tai skaitā projektos noteikto rezultātu un mērķu sasniegšana, līdz 2015.gada 31.augustam. Atbilstoši MK noteikumu Nr.51 17.2.punktam profesionālās izglītības iestādes projekta realizācijai īsteno ēku, būvju un telpu, tai skaitā dienesta viesnīcu rekonstrukciju, renovāciju, kā arī jaunas būves vai ēkas būvniecību. Būvniecības laikā ir konstatēta esošās situācijas neatbilstība izstrādātajiem tehniskajiem projektiem, kā rezultātā bija nepieciešams izstrādāt jaunus tehniskos risinājumus, kuru veikšanai būvvaldē ir bijis nepieciešams akceptēt izmaiņu projektu un atsevišķos gadījumos to realizāciju iepirkt saskaņā ar Publisko iepirkumu likumā noteikto. Iepriekš minētās darbības ir kavējušas būvniecības procesu un atsevišķos gadījumos ir radījušas ievērojamas nobīdes no sākotnēji plānotās būvdarbu izpildes, un apdraud ēku nodošanu ekspluatācijā sākotnēji paredzētajā termiņā. Minētais ir ietekmējis un radījis nobīdes arī projektos plānotā mācību aprīkojuma un iekārtu iegādē un uzstādīšanā, jo telpas ir aprīkojamas ar projektu ietvaros iegādātajiem mācību līdzekļiem un mēbelēm tikai pēc faktiskās būvniecības pabeigšanas.Ievērojot minēto ir pamats uzskatīt, ka Profesionālās izglītības kompetences centra (turpmāk – PIKC) “Liepājas Valsts tehnikums”, Ogres tehnikuma un Jelgavas tehnikuma projekti nevarēs tikt pabeigti pašreiz MK noteikumos Nr.51 noteiktajā termiņā. Minētais risks identificēts arī PIKC “Rīgas Valsts tehnikums”, Valmieras tehnikuma un Rēzeknes tehnikuma projektā tādā mērā, ka jebkurš šķietami nenozīmīgs apgrūtinājums var radīt šķēršļus projektā plānoto darbu izpildes progresam paredzētajā termiņā. Savukārt, Daugavpils Būvniecības tehnikuma un Smiltenes tehnikuma projekta ieviešana var tikt apdraudēta gadījumā, ja rodas sākotnēji objektīvi neparedzami apgrūtinoši apstākļi vai arī būtiski samazinās būvdarbu temps. Ventspils tehnikuma un Daugavpils tehnikuma projektu ietvaros būvniecība ir pabeigta un šobrīd tiek veiktas mācību aprīkojuma un iekārtu iegādes. Savukārt, Cēsu novada pašvaldības projektā būvdarbi ir gandrīz paveikti un šobrīd procesā vēl ir mācību aprīkojuma un iekārtu iegādes.Izvērtējot visus riskus, tai skaitā to, ka projektu īstenošanas termiņa nepagarināšana var radīt ievērojamu negatīvu ietekmi uz valsts budžetu, nepieciešams veikt grozījumus MK noteikumos Nr.51, paredzot maksimālo 3.1.1.1.aktivitātes 2.kārtas projektu īstenošanas termiņu līdz 2015.gada 31.decembrim.Vienlaikus nepieciešams precizēt arī MK noteikumu Nr.51 53.7.apakšpunkta redakciju tā, lai nodrošinātu atbilstību Eiropas Savienības Padomes 2006.gada 11.jūnija Regulas (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 56.panta 1.punktam, kas nosaka, ka izdevumi ir atbilstīgi fondu atbalstam, ja tie faktiski veikti laikposmā no dienas, kad darbības programmas iesniegtas Komisijai, vai no 2007.gada 1.janvāra – atkarībā no tā, kura diena ir agrāk, – līdz 2015.gada 31.decembrim.MK noteikumu Nr.51 grozījumi tiek veikti, lai nodrošinātu 3.1.1.1.aktivitātes 2.kārtas projektos noteikto rezultātu un mērķu sasniegšanu projektu attiecināmības perioda ietvaros.Ar MK noteikumu Nr.51 grozījumiem tiek pagarināts projektu maksimālais īstenošanas termiņš līdz 2015.gada 31.decembrim.Pagarinot maksimālās īstenošanas termiņu netiek pārkāpts vienlīdzīgas attieksmes nosacījums pret projektu iesniedzējiem, ierobežotas projektu iesniegumu atlases ietvaros visi uzaicinātie projektu iesniedzēji savus projektus atlasei tika iesnieguši. |
| 3. Projekta izstrādē iesaistītās institūcijas | Izglītības un zinātnes ministrija. |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālās izglītības iestādes, profesionālās izglītības iestāžu izglītojamie un pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Nav. |
| 2. Atbildīgā institūcija | Noteikumu projekts šo jomu neskar. |
| 3. Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **1.** | **Saistības pret Eiropas Savienību** | **Eiropas Savienības Padomes 2006.gada 11.jūnija Regula (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999.** |
| **2.** | **Citas starptautiskās saistības** | **Noteikumu projekts šo jomu neskar.** |
| **3.** | **Cita informācija** | **Nav** |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Savienības Padomes 2006.gada 11.jūnija Regula (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Komisijas regula Nr.1083/2006). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1303/201356.panta 1.punkts. | Noteikumu projekta 1.punkts | Tiek ieviesta pilnībā.Atbildīgā institūcija – Valsts izglītības attīstības aģentūra (līgumslēdzējs). | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpilde neietekmēs institūcijas cilvēkresursus. |
| 3. | Cita informācija | Nav. |

**Anotācijas III un VI sadaļa - projekts šīs jomas neskar.**

Izglītības un zinātnes ministre M.Seile

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

05.05.2015. 14:08

1483

V.Dadzīte

67047751, velga.dadzite@izm.gov.lv